Document ID: 31986R3635

KOMISSION ASETUS (ETY) N:o 3635/86,
annettu 28 päivänä marraskuuta 1986,
interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1454/86(2), ja erityisesti sen 12 artiklan 4 kohdan,
sekä katsoo, että
komission asetuksessa (ETY) N:o 3472/85(3) tarkennetaan oliiviöljylaadut, joita voidaan tarjota interventioon; kokemus on osoittanut, että uutetun oliiviöljyn osalta interventio-oston mahdollisuus ei takaa, että tuottajat hyötyvät siitä suoraan; tämän vuoksi uutetun oliiviöljyn ostaminen interventioon ei vastaa asetuksen N:o 136/66/ETY 12 artiklan 1 kohdan tavoitteita, joita ovat markkinoiden vakaus ja tuottajien tulojen turvaaminen; sen vuoksi interventio olisi rajoitettava väliaikaisesti neitsytoliiviöljyihin,
yhteisestä hinnasta eroava interventiohinta Espanjassa johtuu neuvoston asetuksesta (ETY) N:o 1459/86(4), jossa vahvistetaan erityisesti Espanjassa ja Portugalissa sovellettavat oliiviöljyn interventiohinnat markkinointivuodeksi 1986/1987; näissä olosuhteissa asetuksessa (ETY) N:o 3472/85 säädetyn uutetun oliiviöljyn hinnan alennuksen soveltaminen Espanjassa aiheuttaisi häiriöitä markkinoilla; sen vuoksi olisi säädettävä tätä jäsenvaltiota koskevasta tilapäisestä erityisalennuksesta, ja
rasvojen hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3472/85 seuraavasti:
1. Lisätään 1 artiklaan kohta seuraavasti:
"Uutetun oliiviöljyn ostaminen interventioon keskeytetään 31 päivään lokakuuta 1987 asti."
2. Korvataan liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä olevaa 1 artiklan 2 kohtaa sovelletaan 1 päivästä marraskuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 1986.

Labels: 3
17